Kamu bisa jelasin ke aku soal Raja Lawak dalam bahasa melayu?

Raja Lawak ialah sebuah rancangan realiti televisyen yang berkonsepkan pencarian bakat sebagai pelapis kepada golongan pelawak elit sedia ada ini agar dapat diketengahkan dalam industri seni hiburan di Malaysia. Ia pernah disiarkan di Astro Ria pada musim pertama tetapi disiarkan di saluran Astro Prima selepas musim kedua hingga musim kelima dan akhirnya berpindah ke Astro Warna dan Astro Mustika HD untuk musim keenam hingga musim Ketujuh. Setiap minggu, peserta akan menampilkan jenaka mengikut tema yang ditetapkan di atas pentas.

Program realiti ini telahpun memulakan siarannya pada awal tahun 2007 yang menampilkan ramai peserta yang kini sudahpun aktif dalam industri seni hiburan. Antara yang paling menonjol setakat ini adalah Johan, Zizan dan Nabil. Program terbaru pula akan disiarkan di Astro Warna selepas tamatnya Raja Lawak 5 iaitu Maharaja Lawak yang menggabungkan kesemua finalis Raja Lawak untuk kembali merebut takhta Maharaja Lawak dan dinobatkan sebagai pelawak terbaik negara. Pada 2022, Raja Lawak kembali dan dijenamakan semula dibawah stesen tv Awesome TV, dengan nama Awesome Raja Lawak yang dihoskan oleh Chiwan dan Nizam Jentik-Jentik sementara Kamalia Jamaludin menggalas tanggungjawab sebagai hos belakang pentas. Awesome Raja Lawak bersiaran secara langsung setiap Rabu, jam 9 malam di Awesome TV dengan menampilkan Saiful Apek, Ayda Jebat dan Khir Rahman sebagai juri tetap.